CELEX: 32016D1850
Language: sk
Date: 2008-11-21 00:00:00
Title: Rozhodnutie Rady (EÚ) 2016/1850 z 21. novembra 2008 o podpise a predbežnom vykonávaní dočasnej Dohody o hospodárskom partnerstve medzi Ghanou na jednej strane a Európskym spoločenstvom a jeho členskými štátmi na strane druhej

21.10.2016   
            
            
               SK
            
            
               Úradný vestník Európskej únie
            
            
               L 287/1
            
         ROZHODNUTIE RADY (EÚ) 2016/1850
   z 21. novembra 2008
   o podpise a predbežnom vykonávaní dočasnej Dohody o hospodárskom partnerstve medzi Ghanou na jednej strane a Európskym spoločenstvom a jeho členskými štátmi na strane druhej
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej články 133 a 181 v spojení s prvou vetou prvého pododseku článku 300 ods. 2,
   so zreteľom na návrh Komisie,
   keďže:
   
               (1)
            
            
               Rada 12. júna 2002 poverila Komisiu začať rokovania o dohodách o hospodárskom partnerstve s krajinami AKT.
            
         
               (2)
            
            
               Rokovania o dočasnej dohode o hospodárskom partnerstve (ďalej len „dočasná DHP“) boli s Ghanou ukončené a dočasná DHP bola parafovaná 13. decembra 2007.
            
         
               (3)
            
            
               V článku 75 dočasnej DHP sa stanovuje, že táto dohoda sa pred nadobudnutím platnosti vykonáva predbežne.
            
         
               (4)
            
            
               Dočasná DHP by mala byť podpísaná v mene Spoločenstva a mala by sa, pokiaľ ide o prvky spadajúce do právomoci Spoločenstva, vykonávať predbežne s výhradou jej uzavretia k neskoršiemu dátumu,
            
         ROZHODLA TAKTO:
   Článok 1
   Týmto sa v mene Spoločenstva schvaľuje podpísanie dočasnej Dohody o hospodárskom partnerstve medzi Ghanou na jednej strane a Európskym spoločenstvom a jeho členskými štátmi na strane druhej s výhradou rozhodnutia Rady o uzavretí uvedenej dohody.
   Text dočasnej DHP je pripojený k tomuto rozhodnutiu.
   Článok 2
   Na účely článku 73 ods. 2 dočasnej DHP sa výbor DHP skladá zo všetkých členov Rady a zástupcov Komisie na strane jednej a zástupcov vlády Ghany na strane druhej. Komisia predloží Rade, ktorá prijme rozhodnutie, návrh pozície Európskeho spoločenstva ohľadne rokovaní o rokovacom poriadku výboru DHP.
   Článok 3
   Týmto sa predseda Rady poveruje určiť osobu(-y) splnomocnenú(-é) podpísať dočasnú DHP v mene Európskeho spoločenstva s výhradou jej uzavretia.
   Článok 4
   Ako sa stanovuje v jej článku 75, dočasná DHP sa, pokiaľ ide o prvky spadajúce do právomoci Spoločenstva, vykonáva predbežne do ukončenia postupu potrebného na jej uzavretie. Komisia uverejní oznámenie s informáciami o dátume začatia predbežného vykonávania.
   
      V Bruseli 21. novembra 2008
      
         
            Za Radu
         
         
            predseda
         
         E. WOERTH